《新春》
宋代·叶茵

老来分外喜新春，春事关心世事轻。
棋肯输时方是著，路疑险处不须行。
雨催农业鸠夫妇，风带边声雁弟兄。
办得斗园邻屋角，剩栽芝术了余生。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。